b"\n_START_ARTICLE_\nFontilles\n_START_PARAGRAPH_\nFontilles \xc3\xa9s un sanatori situat a la Vall de Laguar (Marina Alta) creat pel Jesu\xc3\xafta Pare Carles Ferris en 1909, per confinar dintre del seu recinte als malalts de lepra. _NEWLINE_Actualment, i donat que aquesta malaltia ha rem\xc3\xa9s, s'han reacondicionat uns pavellons com a resid\xc3\xa8ncia de Gent Major._NEWLINE_Declarada d'Utilitat P\xc3\xbablica en 1966, Fontilles pertany a la Federaci\xc3\xb3 Internacional de Lluita contra la Lepra (ILEP), formada per 15 associacions de 13 pa\xc3\xafsos.\n_START_SECTION_\nHist\xc3\xb2ria\n_START_PARAGRAPH_\nFontilles va ser fundada 1902 pel sacerdot jesu\xc3\xafta Carles Ferris i l'advocat Joaqu\xc3\xadn Ballester per a atendre als malalts de lepra. En 1909 s'obri el Sanatori Sant Francesc de Borja._NEWLINE_Poc temps despr\xc3\xa9s d'acabada la Guerra Civil espanyola entr\xc3\xa0 ha dirigir aquest centre el jesu\xc3\xafta catal\xc3\xa0 Ignasi Roma\xc3\xb1\xc3\xa1 Puj\xc3\xb3 qui li don\xc3\xa0 un gran impuls merc\xc3\xa8s al seu proselitisme._NEWLINE_En 1947 comencen en el sanatori els cursos de Leprologia per a metges i auxiliars sanitaris de l'Estat Espanyol i de l'estranger. Actualment se segueixen impartint aquests cursos als quals cada any assisteixen m\xc3\xa9s de setanta metges, ATS, missioners, treballadors socials, etc., que es troben combatent la lepra per tot el m\xc3\xb3n._NEWLINE_En 1968 s'inicia el r\xc3\xa8gim ambulatori dels malalts en tractament que viuen a les seues llars i acudeixen al Sanatori a revisi\xc3\xb3._NEWLINE_En els anys noranta, Fontilles decideix utilitzar els seus mitjans i la seua experi\xc3\xa8ncia per a seguir treballant en la lluita contra la lepra en els pa\xc3\xafsos m\xc3\xa9s afectats. Aix\xc3\xad, Fontilles desenvolupa projectes de cooperaci\xc3\xb3 en pa\xc3\xafsos d'Am\xc3\xa8rica, \xc3\x80sia i \xc3\x80frica. El seu treball se centra en tres \xc3\xa0rees: Sanitat, solidaritat i informaci\xc3\xb3._NEWLINE_En el 2002 Fontilles treballava en projectes a estats com la Xina, \xc3\x8dndia, Guinea Equatorial, Brasil, Costa Rica, Col\xc3\xb2mbia i Nicaragua.\n_START_SECTION_\nFinan\xc3\xa7ament\n_START_PARAGRAPH_\nLes principals fonts de finan\xc3\xa7ament de Fontilles s\xc3\xb3n d'origen privat; donacions, llegats, tercera edat, etc., no arribant al 10% els ingressos de diners p\xc3\xbablics."